SendKeys in C++ - CodeProject 10,768,709 members (86,438 online) Sign in
Last Visit: 31-Dec-99 18:00 Last Update: 31-Jul-14 16:44Refresh1234567 Next » JY LEES NOU #DieKontrak: Een liedjie, twee roerende weergawes!
VIA (DStv-kanaal 147) en die Afrikaanse musiekbedryf se grootste onafhanklike platemaatskappy, Coleske Artists, is op soek na die volgende groot Afrikaanse sanger of sangeres.
In die nuwe TV-reeks Die Kontrak, wat later vanjaar op die Afrikaanse leefstylkanaal uitgesaai word, sal agt aspirantsangers om 'n gesogte platekontrak teen mekaar meeding. Die Kontrak se mentors, Elvis Blue, Tarryn Lamb, Monique Steyn en Dewald Wasserfall, sal uit die aansoeke die agt talentvolste kandidate kies.
Elvis Blue, Dewald Wasserfall, Monique Steyn en Tarryn Lamb. Foto: Verskaf.
Die inskrywings stroom in en die gehalte is hoog. Kyk net na dié twee uitblinker-oudisies. PJ Pretorius en Carl Schulenberg het albei weergawes van James Arthur se Naked vir Die Kontrak ingestuur. Watter weergawe is jou gunsteling?
Carl Schulenburg is ’n 17-jarige leerder aan die Hoërskool Pietersburg in Polokwane. Hy speel graag kitaar, sing al van kleins af en droom om eendag sy talente met die wêreld te deel.
Hy speel ook vir die Hoërskool Pietersburg se eerste hokkiespan. Carl wil graag hê Dewald Wasserfall of Elvis Blue moet sy mentor wees.
PJ Pretorius is in Sasolburg gebore en het op Secunda, Mpumalanga, grootgeword. Hy het ’n posisie in die topses van The Voice Suid-Afrika se tweede seisoen behaal.
Hy het in 2013 aan die televisieprogram X Factor deelgeneem en tot die boot camp-fase deurgedring. PJ wil graag hê Elvis Blue moet sy mentor wees.
Die wenner van Die Kontrak gaan die voorreg hê om sy of haar debuut te maak as die volgende groot Afrikaanse sanger of sangeres op die Afrikaans is Groot-verhoog.
Dink jy een van dié sangers verdien om deelnemers op Die Kontrak te wees? Is jy dalk die volgende groot Afrikaanse sanger of sangeres?
Vir nog inligting oor Die Kontrak lees hier.
Kyk waar is Elvis Blue – en sy haarstyl is ook effens anders!